
22-TA-3427: Noteikumu projekts (Jauns)

Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma „Viedās pašvaldības” īstenošanas noteikumi

	1.
	Noteikumu projekts
31. Projekta iesniedzējs sagatavo projekta iesniegumu atbilstoši šajos noteikumos un projektu iesniegumu atlases nolikumā noteiktajām prasībām un iesniedz to sadarbības iestādē, izmantojot Kohēzijas politikas fondu vadības informācijas sistēmu.
	Priekšlikums
Norādām, ka informācija, uz kuras pamata Latvijas Zinātnes padome (LZP) veiks inovatīvā risinājuma zinātnisko ekspertīzi, nedrīkstētu atšķirties no informācijas, kas ietverta projekta iesniegumā.
Ņemot vērā, ka noteikumu projektā nav ietverta informācija par projektu vērtēšanas kritērijiem un kritēriju piemerošanas secību, pieņemam, ka LZP ir iesniedzams tas pats projekta iesniegums, kas tiks iesniegts Kohēzijas politikas fondu vadības informācijas sistēmā. Norādām, ka zinātniskās ekspertīzes veikšanai ir nepieciešams plānot vismaz vienu mēnesi. 
Aicinām papildināt 31.punktu ar tekstu:  "Projekta iesniedzējs vismaz vienu kalendāro mēnesi pirms projekta iesnieguma iesniegšanas sadarbības iestādē, projekta iesniegumu iesniedz Latvijas Zinātnes padomei zinātniskās ekspertīzes veikšanai.", vai arī kā citādi projekta iesniedzējiem radīt nosacījumu vismaz vienu kalendāro mēnesi pirms projekta iesnieguma iesniegšanas sadarbības iestādē projekta iesniegumu iesniegt Latvijas Zinātnes padomei zinātniskās ekspertīzes veikšanai.
Piedāvātā redakcija
Projekta iesniedzējs sagatavo projekta iesniegumu atbilstoši šajos noteikumos noteiktajām prasībām un iesniedz to sadarbības iestādē, izmantojot Kohēzijas politikas fondu vadības informācijas sistēmu. Projekta iesniedzējs vismaz vienu kalendāro mēnesi pirms projekta iesnieguma iesniegšanas sadarbības iestādē, projekta iesniegumu iesniedz Latvijas Zinātnes padomei zinātniskās ekspertīzes veikšanai.
	Edvards Francis Kuks (IZM)

	2.
	Noteikumu projekts
51. Intelektuālā īpašuma tiesības uz šo noteikumu 10. punktā minēto viedo risinājumu pieder finansējuma saņēmējam un to nosaka sadarbības līgumā, tehniskajā specifikācijā un iepirkumu līgumā.
	Priekšlikums
Priekšlikums dzēst 51. punktu, jo tas dublē 52. punktu. 
Piedāvātā redakcija
-
	Edvards Francis Kuks (IZM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
"Noteikumu projekts paredz arī nosacījumu par saņemtu Latvijas Zinātnes padomes zinātniskās ekspertīzes atzinumu par to, ka projektā plānotais viedais risinājums ir inovatīvs risinājums Latvijā, paredzot, ka viedais risinājums ir inovatīvs risinājums pašvaldību darbības jomā."
Lūdzam anotācijā izmantot noteikumu projektā izteikto formulējumu. 
Piedāvātā redakcija
Noteikumu projekts paredz arī nosacījumu par saņemtu Latvijas Zinātnes padomes zinātniskās ekspertīzes atzinumu par to, ka projektā plānotais viedais risinājums ir inovatīvs risinājums Latvijā.
	Edvards Francis Kuks (IZM)



